Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 1 Pv 474/11/6609	Rimavská Sobota, 14.9.2012
EEČ : 2-49-96-2012

U Z N E S E N I E

Trestná vec:	obvinený XXXXX  
Prečin:	krádeže podľa § 212 odsek 2 písmeno e) Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 25,00 € 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: 25,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Rimavská Sobota pod spisovou značkou ORP-1025/RS-RS-2011.
od 21.04.2009 do 09.08.2011 vykonával neoprávnený odber zemného plynu na odbernom mieste v Rimavskej Sobote na Ul. XXXXX a to tak, že bez po účtovnej demontáži plynomeru neoprávnene odoberal zemný plyn, ktorý takto prechádzal k spotrebičom bez vedomia a súhlasu dodávateľa, čím bola pre XXXXX XXXXX XXXXX XXXXX, spôsobená škoda neoprávneným odberom zemného plynu vo výške 1.352,99 €, 
Odôvodnenie: 
Uznesením povereného príslušníka Obvodného oddelenia PZ Rimavská Sobota, sp. zn. ORP-1025/RS-RS-2011 z 10.09.2011 bolo začaté trestné stíhanie a následne dňa 25.11.2011 vznesené obvinenie za prečin krádeže podľa § 212 ods. 2 písm. e) Tr. zákona na tom skutkovom základe, tak ako je to uvedené vo výrokovej časti tohto uznesenia. 

	Preskúmaním spisového materiálu som zistil, že sa jedná o prečin, za ktorý Trestný zákon ustanovuje trest odňatia slobody až na dva roky, teda horná hranica trestného činu, za ktorý je obvinený trestne stíhaný podľa § 220 ods. 1 Tr. poriadku neprevyšuje 5 rokov. 

	Obvinený XXXXX a splnomocnený zástupca poškodenej strany XXXXX XXXXX, XXXXX XXXXX XXXXX pred probačnou a mediačnou úradníčkou Okresného súdu v Rimavskej Sobote vo veci sp. zn. 2M 5/2012 z 03.09.2012 uzavreli zmier, v rámci ktorého sa obvinený a poškodený vyjadrili ku skutku ako aj k ochote uzavrieť zmier tak ako to predpokladá § 220 Tr. poriadku. Vzhľadom k tomu, že boli splnené všetky zákonom predpokladané podmienky na uzavretie zmieru, teda nevyhnutnosť vyhlásenia, že obvinený skutok spáchal ako aj podmienka urobenia iných opatrení na náhradu škody a zloženie peňažnej sumy na všeobecne prospešný účel, ako aj na pomoc obetiam trestných činov. 

Keďže obvinený vyhlásil, že skutok spáchal, jeho vyhlásenie bolo urobené slobodne, vážne a určito, a počas prípravného konania došlo k urobení opatrení na náhradu škody - uzavretie dohody o uznaní dlhu a o plnení dlhu v splátkach č.: 89/2012/SPP-D so zabezpečením zmenkou vystavenou poškodenou spoločnosťou a obvinený zložil na účet Krajskej prokuratúry v Banskej Bystrici dňa 03.09.2012 sumu na všeobecne prospešný účel 50 € s rozdelením v pomere 50 % pre XXXXX XXXXX, XXXXX ktorý je vedený v OTP Banke Slovensko, a.s., pobočka Rimavská Sobota a v pomere 50 % na peňažnú pomoc poškodeným trestnými činmi.

	Priebeh mediácie ako aj vyhlásenia zúčastnených strán a rozdelenie peňažnej sumy spôsobnom uvedeným vo výrokovej časti číslo I. tohto uznesenia je zaznamenaný v mediačnom spise Okresného súdu v Rimavskej Sobote sp. zn. 2M 5/2012, ktorý bol tunajšej prokuratúre dňa 12.09.2012 zaslaný a z toho vyplývajú vyššie uvedené okolnosti pre meritórne rozhodnutie. 

	Podľa § 220 ods. 1 Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne, určito a zrozumiteľne, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. poriadku prokurátor zastaví trestné stíhanie, ak sa schváli zmier medzi obvineným a poškodeným. 

	Vzhľadom na vyššie uvedené dôvody som rozhodol tak, ako je to uvedené vo výrokových častiach tohto uznesenia. 
Poučenie: 
Proti  tomuto uzneseniu je prípustná sťažnosť, ktorú môže podať obvinený a poškodený v lehote do troch dní od jeho oznámenia u prokurátora Okresnej prokuratúry Rimavská Sobota. 
O sťažnosti bude rozhodovať prokurátor Krajskej prokuratúry Banská Bystrica.
Sťažnosť má odkladný účinok. 

JUDr. Slavomír Šamin
prokurátor